- Hindi News
- National
- डिफाल्टरों की बढ़ती जा रही फेहरिस्त, नपा नहीं छपवा पा रही हाउस टैक्स बिल
डिफाल्टरों की बढ़ती जा रही फेहरिस्त, नपा नहीं छपवा पा रही हाउस टैक्स बिल
समालखा | नगरपालिकामें डिफाल्टरों की फेहरिस्त हर साल बढ़ती ही जा रही है। समय पर हाउस टैक्स बिल नहीं दे पाने के कारण कर्मचारी एरियर वसूली में लगे हैं। पिछले साल के 25 लाख रुपए एरियर में करीब दस लाख की वसूली विगत सात महीने में हो सकी है। इतने ही रुपए लोगों के पास बकाए भी हैं। गौर है कि नए सर्वे के बाद कस्बे में नपा के 13,131 हाउस टैक्स यूनिट हैं, जिनमें पूर्व फौजी, विधवा आदि 849 यूनिटों को इससे बाहर रखा गया है। 1752 प्लॉट खाली हैं। सौ वर्गगज के ऊपर के खाली प्लाटों पर भी 40 पैसे प्रति वर्गगज के हिसाब से लोगों को वार्षिक कर देना पड़ता है। नगरपालिका ने अपने गत बजट प्लान में टैक्स से 25 लाख रुपए वसूली का अनुमान रखा था। हालांकि यह अनुमान विगत कई सालों से एक जैसा ही है। फिर भी नपा इस लक्ष्य को हासिल करने में पिछड़ रही है। एक साल से लोगों को हाउस टैक्स बिल नहीं मिला है। नपा सचिव मांगेराम का कहना है कि बिल छापने के लिए टेडरिंग से टेंडर हो चुके हैं। रेट की अप्रूवल के लिए डीसी के पास भेजा हुआ है। जैसे ही परमिशन मिलेगी। बिल छपवाकर बंटवा दिए जाएंगे।
tgl_Latn sot_Latn hin_Deva hin_Deva hin_Deva